બોલિવૂડ સુંદરી દીપિકા પાદુકોણ આ દિવસોમાં તેના લગ્નને લઈને ચર્ચામાં છે, સમાચાર એ છે કે લાંબા સમયથી એકબીજા સાથે પ્રેમમાં ગિરફ્તાર દીપિકા-રણવીર સિંહ બંને નવેમ્બરમાં લગ્ન કરશે, જોકે બંને પક્ષોએ આ વિશે કશું કહ્યું નથી પરંતુ બોલીવુડના કોરિડોરમાં લગ્નની વાત ખુબ ચર્ચા પર છે. તાજેતરમાં એક મેંટલ હેલ્થ ઇવેન્ટમાં પહોંચેલી દીપિકા પાદુકોણને આ વિશે પ્રશ્ન પૂછવામાં આવ્યો તો તે ખૂબ જ ગુસ્સે થઇ ગઈ, તેણે જણાવ્યું હતું કે આ ચોક્કસપણે અસંવેદનશીલ પ્રશ્ન છે, જેનો આજની ઇવેન્ટથી કોઈ લેવા દેવા નથી. ના તો આ વિષય છે આજે વાત કરવાનો અને ના તો સમય, હું આ વિશે કશું જ નહીં કહીશ.